জেট ইঞ্জিন
জেট ইঞ্জিন এক ধরনের প্রতিক্রিয়া ইঞ্জিন যা দ্রুতগতির জেট ফ্লুইড (গ্যাস) নিস্ক্রমনের মাধ্যমে বহির্গমন (এগজষ্ট) থ্রাস্ট তৈরি করে এবং এটি নিউটনের ৩য় সূত্র অনুয়ায়ী কাজ করে। জেট ইঞ্জিন বিভিন্ন ধরনের হতে পারে - টার্বোজেট, টারবোফ‍যান, রকেট, রযাম জেট, স্র‍যাম জেট, পালস জেট এবং পাম্প জেট। মূলত একটি জেট ইঞ্জিন হলো যে কোন ইঞ্জিন যা তরল বা গ্যাসের উচ্চ গতিতে মুক্ত করে বল প্রয়োগ করে। টারবো জেট ইঞ্জিনগুলি এয়ারপ্লেনে ব্যবহার করা হয়। টারবোজেট ইঞ্জিনগুলোতে একটি গ্যাস সংকোচক(compressor) আছে,আর সামনে একটি ফ্যানের মতো অংশ আছে, যা ঠান্ডা বাতাসকে ভিতরের দিকে টানে। ইঞ্জিনটি বায়ু প্রসারিত করতে জ্বালানি পোড়ায় এবং এটি বিপুল পরিমাণ বাতাস ইঞ্জিন থেকে বের হওয়ার সময় গরম বাতাস সামনের আরেকটি ফ্যান (একটি গ্যাস টারবাইন) যা ইঞ্জিন এর পিছনে থাকে,তা চালু করে ফলে এয়ারপ্লেন সামনে এগিয়ে যায়।